Príloha č. 4 súťažných podkladov

Kritérium na vyhodnotenie ponúk a pravidlá jeho uplatnenia

**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk:**

**Celková cena za dodanie predmetu zákazky vyjadrená v EUR bez DPH**

**Kritérium na vyhodnotenie ponúk:**

**Celková cena za poskytnutie predmetu zákazky vyjadrená v EUR bez DPH**

Hodnotí sa celková cena za predmet zákazky v EUR bez DPH uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č.2a až 2c SP, v zmysle špecifikácie predmetu zákazky uvedenej v prílohe č.1a až 1c SP a v obchodných podmienok uvedených v prílohe č.3 SP (porovnávací parameter – najnižšie cena). Celková cena položky je výsledkom súčinu jednotkovej ceny položky a množstva pri danej položke. Celkovú cenu za predmet zákazky uchádzač predloží v ponuke vyplnením v elektronickom ponukovom formulári v systéme JOSEPHINE a tiež vyplnením jednotkových cien do Štruktúrovaného rozpočtu ceny, ktorý je prílohou č.2a až 2c SP. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

Uvedené platí pre obe časti predmetu zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

V **prípade rovnakých návrhov** na plnenie predmetného kritéria, t.j. rovnakej celkovej ceny za dodanie požadovaného predmetu zákazky vyjadrená v EUR bez DPH viacerých uchádzačov, rozhoduje o poradí ponúk **pomocné vyhodnocovacie kritérium:**

**V prípade časti predmetu zákazky č. 1 – Bezpilotný letecký systém pre fotogrametriu a 3D skenovanie:**

* **výhodnejšia (vyššia) hodnota parametra *„*Max. čas letu (bezvetrie)*“* pri položke č. 1. - Bezpilotné lietadlo v zostave (kategória skladacia kvadrokoptéra) spadajúca pod Bezpilotný letecký systém pre fotogrametriu a 3D skenovanie miest činov.**

**V prípade časti predmetu zákazky č. 2 – Bezpilotné lietadlo na operatívne použitie pri zhoršených poveternostných podmienkach:**

* **výhodnejšia (vyššia) hodnota parametra *„*Max. čas letu (bezvetrie):*“* pri položke č. 1. - Bezpilotné lietadlo na operatívne použitie pri zhoršených poveternostných podmienkach.**

**V prípade časti predmetu zákazky č. 3 – Bezpilotné lietadlo s príslušenstvom pre NCODK PPZ:**

* **výhodnejšia (vyššia) hodnota parametra *„*Max. letový čas (bezvetrie)*“* pri položke č. 1. - Bezpilotné lietadlo (kategória skladacia kvadrokoptéra) so vstavaným multikamerovým systémom v zostave.**

**Návrh na plnenie kritérií**

Uchádzač vyplní prílohu č. 2a až 2c vzor Štruktúrovaný rozpočet ceny, týchto súťažných podkladov a predloží ho v ponuke a zároveň vyplnení celkovú cenu za predmet zákazky v elektronickom ponukovom formulári v systéme JOSEPHINE, ktorý zodpovedá súčtu položiek v Štruktúrovanom rozpočte, a to v závislosti od toho, do ktorej časti predmetu zákazky predkladá svoju ponuku.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.